Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Bruselatik heldu diren aurrerakinen funtsei buruz Miguel Bujanda Cirauqui jaunak egindako galderaren erantzuna, Foru Diputazioak emana. Galdera 2021eko urriaren 8ko 114. Nafarroako Parlamentuko Aldizkari Ofizialean argitaratu zen.

Iruñean, 2021eko azaroaren 24an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera egin du (PES-00300). Hona hemen Landa Garapeneko eta Ingurumeneko kontseilariaren erantzuna:

Galdera:

Egin diozue eskaera Nekazaritza Bermatzeko Espainiako Funtsari (NBEF), Bruselatik jaso dituen aurrerakinetako funtsak Nafarroarentzat libera ditzan?

Erantzuna.

2021eko urriaren 13an NBEFi 54,5 milioi euro eskatu zitzaizkion, eta 2021eko urriaren 18an sartu ziren Nafarroako Erakunde Ordaintzailearen kontuan. Hala, funtsak Nafarroako Gobernuaren banku-entitate batean sartu ziren egun horretan bertan, unitate beretik ordainketa-agindua eman zen, banku-entitateak laguntzen eskatzaileentzako ordainketak egin zitzan.

Argitu behar da, ordea, NBEFek Erakunde Ordaintzaileari eskualdatzen dizkion funtsak finantzaketa nazional aurreratua direla; izan ere, funts horiek Estatuko Diruzaintza Nagusitik datoz. NBEFek ez ditu EBren funtsak jasotzen nekazariei ordaindu eta Batzordeari gastuaren aitorpena egin arte.

Iruñean, 2021eko azaroaren 23an

Landa Garapeneko eta Ingurumeneko kontseilaria: Itziar Gómez López